Kosovo ir Lietuvos santykiai

Kosovo ir Lietuvos santykiai – dvišaliai tarptautiniai santykiai tarp Kosovo ir Lietuvos.

Diplomatiniai santykiai užmegzti 2008 m. rugsėjo 1 d.

Abi šalys yra TVF, Pasaulio banko, kitų tarptautinių organizacijų narės.

Lietuvai atstovauja nepaprastasis ir įgaliotasis ambasadorius, reziduojantis Kroatijoje, Kosovui atstovauja nepaprastasis ir įgaliotasis ambasadorius, reziduojantis Švedijoje.

2021 m. pasirašyta sutartis dėl pajamų dvigubo apmokestinimo išvengimo ir mokesčių slėpimo ir vengimo prevencijos.Kosovas | Dvišalės sutartys | Tarptautinės sutartys | Užsienio politika | Lietuvos Respublikos užsienio reikalų ministerija (urm.lt) 

Lietuvoje 2022 m. pradžioje gyveno 9 Kosovo piliečiai, 2011 m. Kosove — vienas Lietuvos pilietis.

Seime veikia Tarpparlamentinių ryšių su Vakarų Balkanų šalimis (Kroatijos Respublika, Albanijos Respublika, Šiaurės Makedonijos Respublika, Juodkalnija, Serbijos Respublika, Bosnija ir Hercegovina, Kosovo Respublika) grupė (dabartinė pirmininkė – Laima Liucija Andrikienė (TS-LKD)).Tarpparlamentinių ryšių su Vakarų Balkanų šalimis (Kroatijos Respublika, Albanijos Respublika, Šiaurės Makedonijos Respublika, Juodkalnija, Serbijos Respublika, Bosnija ir Hercegovina, Kosovo Respublika) grupė (lrs.lt)

Apie Alytaus rajone gyvenantį kosovietį verslininką buvo rašyta Lietuvos spaudoje.Meilės į Alytų atviliotas kosovietis: lietuvės moterys – auksinės

Lietuvos ir Kosovo vyrų futbolo rinktinės iki 2021 m. gruodžio yra tarpusavyje sužaidusios vienerias rungtynes, kurias laimėjo Kosovo rinktinė. 2015 m. ir 2016 m. susitiko Lietuvos ir Kosovo vyrų rankinio komandos. Abu kartus laimėjo Lietuvos rinktinė, tačiau nė viena komanda nepateko į 2017 m. pasaulio čempionatą.

 Ekonominis bendradarbiavimas 
2018 m. duomenimis, prekybos apyvarta tarp Lietuvos ir Kosovo siekė beveik 2,88 mln. eurų.

Prekybos balanse dominuoja eksportas iš Lietuvos į Kosovą.

 Eksportas sudaro 2,81 mln. eur.
 Importas sudaro 68,6 tūkst. eurų.

 Karinis bendradarbiavimas 
Lietuva nuo 1999 m. dalyvauja Jungtinių Tautų ir NATO vadovaujamose operacijose Kosove. Nuo 1998 m. gruodžio iki 1999 m. kovo trys kariniai stebėtojai iš Lietuvos dalyvavo Europos saugumo ir bendradarbiavimo organizacijos misijoje Kosove, kurioje tikrino, kaip Jugoslavijos Federacinė Respublika vykdė savo įsipareigojimus sureguliuoti konfliktą Kosovo provincijoje.Laurynas Tamulynas. LIETUVOS DALYVAVIMAS UŽSIENIO MISIJOSE: KARINIAI IR POLITINIAI ASPEKTAI. Magistro baigiamasis darbas, 2008 m., VDU, Kaunas

2008 m. rugsėjo mėn. Kosove lankėsi Lietuvos krašto apsaugos ministras Juozas Olekas, kur susitiko su Kosovo premjeru Hasimu Taci ir Saugumo pajėgų ministru Femi Mujota.

Pilietiniai mainai
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Kosovo piliečių skaičius Lietuvoje 6  5  8  9

 Pasiuntinių ir ambasadorių sąrašas 

 Pasiuntiniai Lietuvai 
Sąrašas nėra baigtinis
 2012-2014 m. – Lulzim Peci, pirmasis Kosovo ambasadorius Lietuvai
 2014-2017 m.(?) – Iliras Dugolis
 nuo 2021 m. – Škendije Geci ŠerifiPrezidentas priėmė Kosovo ir Nigerijos ambasadorių skiriamuosius raštus (Lietuvos Respublikos Prezidentas)  (reziduoja Švedijoje)

 Pasiuntiniai Kosovui 
Sąrašas nėra baigtinis
 Nuo 2019 m. – Jūratė Raguckienė (reziduoja Kroatijoje)

 Šaltiniai 

 Nuorodos 
 Kosovas | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Kosovas